21મી કોમનવેલ્થ ગેમ્સના આજે 11માં દિવસે ભારતે સાઈના નેહવાલના ગોલ્ડ સાથે સમાપન કર્યુ હતું. આ ગેમ્સમાં ભારતની પુરી થયેલી ગોલ્ડન સફરમાં 26 ગોલ્ડ તેમજ 20 સિલ્વર અને 20 બ્રોન્ઝ સાથે કુલ 66 મેડલ મેળવ્યા છે. આ સાથે 1934 થી કોમનવેલ્થ ગેમ્સમાં ભાગ લઇ રહેલી ભારતીય ટીમે કુલ 500 મેડલ પોતાના નામે કરી દીધા છે. આ ગેમ્સમાં ભારતે 2002માં માન્ચેસ્ટરમાં યોજાયેલી કોમનવેલ્થ ગેમ્સમાં 30 ગોલ્ડ, 22 સિલ્વર અને 17 બ્રોન્ઝ સાથે મેળવેલા કુલ 69 મેડલ કરતા 3 મેડલ પાછા મેળવ્યા હતા. જયારે કોમનવેલ્થ ગેમ્સમાં ભારતે સૌથી વધારે 101 મેડલ ઘરઆંગણે 2010માં દિલ્હીમાં મેળવાયા હતા. જેમાં 38 ગોલ્ડ, 27 સિલ્વર અને 36દ બ્રોન્ઝ મેડળ મેળવ્યા હતા. આમ છેલ્લી બન્ને કોમનવેલ્થ ગેમ્સ કરતા આ વખતે ગોલ્ડ અને સિલ્વર મેડલ ઓછા મળ્યા છે. જયારે 2014ની ગ્લાસ્ગો કોમનવેલ્થ ગેમ્સમાં ભારતે જીતેલા 64 મેડલ કરતા આ વખતે 2 મેડલ વધારે મળ્યા છે. આજે આ ગેમ્સના છેલ્લા દિવસે ભારતની સાઈના નેહવાલે બેડમિન્ટનમાં ગોલ્ડ જીતી ભારતને 26મો ગોલ્ડ અપાવ્યો હતી તેની સામે હારી જનાર ભારતીની જ પી.વી. સિંધુને સિલ્વર મેડલ મળ્યો હતો. આ ગેમ્સમાં ભારતે સૌથી વધારે શુટીંગમાં 7 ગોલ્ડ સાથે કુલ 16 મેડલ જીત્યા છે જયારે વેઈટ લિફ્ટિંગમાં 5 ગોલ્ડ સાથે કુલ 9 મેડલ જીત્યા છે રેસલીંગમાં પણ 5 ગોલ્ડ સાથે કુલ 12 મેડળ મેળવ્યા છે. આ ગેમ્સમાં ભારતની પુરૂષ અને મહિલા હોકી ટીમને મેડલ વગર જ પરત ફરવું પડતા ભારે નિરાશા સાંપડી છે. કોમનવેલ્થ ગેમ્સમાંથી ચૂંટેલું... 1. પેરા એથ્લીટ સચિન ચૌધરીએ કોમનવેલ્થમાં ગોલ્ડ જીતનાર પ્રથમ પેરા પાવરલિફ્ટર બન્યો.